RS ส่ง “คามูซี พลัส กัญชง” เจาะตลาดพรีเมียมแมส ดันยอดขาย “ไลฟ์สตาร์” ปีนี้โต 2.5 เท่า
RS เผย “ไลฟ์สตาร์” ส่ง “คามูซี พลัส กัญชง” เจาะตลาดพรีเมียมแมสทั้งไทย-ต่างประเทศ เตรียมวางขายเม.ย.นี้ พร้อมจัดแคมเปญสะสมเหรียญ Popcoin คาดดันยอดขาย “ไลฟ์สตาร์” ปีนี้โต 2.5 เท่า หนุนยอดขายรวมกลุ่มธุรกิจกัญชง 500 ลบ.
RS ส่ง “คามูซี พลัส กัญชง” เจาะตลาดพรีเมียมแมสทั้งไทย-ต่างประเทศ เตรียมวางขายเม.ย.นี้ จัดแคมเปญสะสม Popcoin คาดดันยอดขาย “ไลฟ์สตาร์” ปีนี้โต 2.5 เท่า
17 มี.ค. 2565

นายสุรชัย เชษฐโชติศักดิ์ ประธานเจ้าหน้าที่บริหาร บริษัท อาร์เอส จำกัด (มหาชน) หรือ RS เปิดเผยว่า การออกผลิตภัณฑ์ใหม่ของบริษัท ไลฟ์สตาร์ เป็นอีกหนึ่งกลยุทธ์สำคัญที่มุ่งมั่นให้ธุรกิจคอมเมิร์ซของ อาร์เอส กรุ๊ป เป็น ‘Lifestyle Wellbeing Solution’ เพื่อสนับสนุนการสร้าง Ecosystem ของ อาร์เอส กรุ๊ป ภายใต้โมเดลธุรกิจ Entertainmerce ให้เติบโตแข็งแกร่งยิ่งขึ้น โดยเฉพาะการออกผลิตภัณฑ์เพื่อสุขภาพที่มีสารสกัดจากใบกัญชงและสารสกัด CBD ที่อยู่ในความสนใจของผู้บริโภคยุคใหม่ที่รักและใส่ใจสุขภาพ เนื่องจากสารสกัดจาก CBD ได้เป็นที่นิยมอย่างรวดเร็วและแพร่หลายมากทั่วโลก โดยเฉพาะอย่างยิ่งในตลาดอเมริกาและยุโรป นับว่าเป็นกระแสใหม่ที่เกิดขึ้นท่ามกลางสถานการณ์การระบาดของโควิด-19 ที่ทำให้ประชากรทั่วโลกมีภาวะเครียด วิตกกังวลและนอนไม่หลับมากขึ้น จึงทำให้เกิดการบริโภคเครื่องดื่มผสมสารสกัด CBD เพิ่มขึ้นอย่างรวดเร็ว
ทั้งนี้อาร์เอส กรุ๊ป ในฐานะผู้นำในการผลิตและจำหน่ายผลิตภัณฑ์จากสารสกัดจากใบกัญชงและสารสกัด CBD ได้พิถีพิถันในการเสาะหาวัตถุดิบและนวัตกรรมในการสกัดและผลิตให้ได้มาเฉพาะสารสกัด CBD ที่มีคุณภาพ แล้วนำมาพัฒนาเป็นเครื่องดื่มที่ให้คุณประโยชน์ในการบรรเทาอาการเครียด วิตกกังวล พร้อมกับความคุ้มค่าที่ตอบโจทย์เทรนด์สุขภาพของผู้บริโภคในประเทศไทย
“วันนี้เราพร้อมแล้วที่จะส่งมอบฟังก์ชันนัล ดริ้งค์ ใหม่ล่าสุดที่เป็นเครื่องดื่มวิตามินซีแบรนด์แรกที่มีส่วนผสมจากใบกัญชง และเครื่องดื่มฟังก์ชันนัลช็อตตัวแรกจากสารสกัด CBD ออกสู่ตลาดในเดือนเมษายนนี้ เพื่อตอบโจทย์ผู้บริโภคที่มองหาเครื่องดื่มบำรุงสุขภาพด้วยสารสกัดจากธรรมชาติ ที่มีรสชาติอร่อย ดื่มง่าย น้ำตาลน้อย และมีประโยชน์ต่อสุขภาพ ซึ่งเชื่อมั่นว่าผลิตภัณฑ์เครื่องดื่มคามูซี พลัส กัญชง และคามูซี ซีบีดี ช็อต จะสร้างรายได้จากกลุ่มเครื่องดื่มที่ใช้สารสกัดจากกัญชง จะเป็นตัวผลักดันให้ยอดขายของ บริษัท ไลฟ์สตาร์เติบโตกว่า 2.5 เท่าในปีนี้ และคาดว่ารายได้รวมของสินค้าในกลุ่มกัญชง จะสร้างยอดขายรวมประมาณ 500 ล้านบาท ให้กับธุรกิจคอมเมิร์ซของ อาร์เอส กรุ๊ป ในปี 2565”
ด้านนางพรพรรณ เตชรุ่งชัยกุล ประธานเจ้าหน้าที่บริหาร บริษัท ไลฟ์สตาร์ จำกัด เปิดเผยว่า หลังจากที่ไลฟ์สตาร์ ส่งมอบ ‘มัลติ ออยล์ พลัส น้ำมันเมล็ดกัญชง’ ผลิตภัณฑ์เสริมอาหารภายใต้แบรนด์ well u ออกสู่ตลาดไปเมื่อปลายปีที่แล้วนั้น ได้กระแสตอบรับจากผู้บริโภคดีมาก และขณะนี้ทางแบรนด์คามูซีซึ่งเป็นเครื่องดื่มฟังก์ชันนัล ดริ้งค์ ที่มีนวัตกรรมและคุณประโยชน์จากธรรมชาติที่เหนือกว่า เพื่อดูแลสุขภาพเสริมความมั่นใจให้แก่คนยุคใหม่ ก็พร้อมแล้วที่จะนำเครื่องดื่มที่มีส่วนผสมของสารสกัดจากใบกัญชงและสารสกัด CBD ออกจำหน่าย ได้แก่
ทั้งนี้ คามูซี พลัส กัญชง จะวางจำหน่ายในเดือนเมษายน ในขณะที่ คามูซี ซีบีดี ช็อต ผสมสารสกัด CBD ทั้ง 2 สูตร จะวางจำหน่ายในช่วงเดือนพฤษภาคม ทาง 7-Eleven, ช่องทางออนไลน์ และร้านค้าชั้นนำทั่วประเทศ โดยในช่วงเปิดตัวผลิตภัณฑ์ จะมีการทำโปรโมชั่น และกิจกรรมทางการตลาดอย่างเข้มข้น เพื่อให้เข้าถึงกลุ่มเป้าหมาย รวมไปถึงการทำการตลาดเชิงรุกผ่านช่องทางออนไลน์ และที่สำคัญ สำหรับ Popster ทุกการดื่มคามูซี มีค่า เพราะสามารถสแกนคิวอาร์โค้ดเพื่อสะสม Popcoin ได้อีกด้วย
นอกจากการปูพรมตลาดเครื่องดื่มด้วยผลิตภัณฑ์ผสมสารสกัดจากใบกัญชงและสารสกัด CBD ในประเทศไทยแล้ว ไลฟ์สตาร์ยังคงเดินหน้าตอกย้ำความเป็นผู้นำในการริเริ่มนำผลิตภัณฑ์ผสมสารสกัดจากใบกัญชง เข้าสู่ตลาด CLMV เพื่อส่งเสริมพืชเศรษฐกิจของประเทศไทย ผ่านผลิตภัณฑ์ที่มีคุณภาพ ส่งต่อไปยังประเทศเพื่อนบ้านเพื่อต่อยอดความแข็งแกร่งทางกลยุทธ์อีกด้วย
สำหรับผู้สนใจสามารถติดตามความเคลื่อนไหวต่างๆ ของแบรนด์ คามูซีได้ที่ http://www.camu-c.com/, https://www.facebook.com/CAMUCofficial และติดตามข่าวสารของ อาร์เอส กรุ๊ป ได้ที่ www.rs.co.th และ https://www.facebook.com/RSGROUPOFFICIAL